चितवनको साविक क्षेत्र नम्बर ४ (हाल क्षेत्र नम्बर ३ मा पर्छ) नेपाली कांग्रेसको पकड क्षेत्र हो। २०७० सालको निर्वाचनमा सुरक्षित स्थान भएकाले सुशील कोइराला उम्मेदवार हुँदा कांग्रेसले सहज रुपमा जितेको थियो। अहिले त्यही क्षेत्रमा चुनावी प्रचारमा प्रचण्ड छन्। उनले आज मात्रै भनेका छन्, “गिरिजाबाबुले, प्रचण्डजी यो देश तपाईलाई जिम्मा लगाएर जाँदैछु भन्नुभएको थियो, गिरिजाबाबुको गणतन्त्रप्रतिको निष्ठा थियो, अहिले राप्रपालाई बोकेर कांग्रेसले गणतन्त्रप्रतिको प्रतिबद्धता भूल्न खोजेको छ।’
